**Tuomasvastuuryhmän kokous 13.1.2020 klo 17 – 19.40**

**Seurakuntien talo, kokoushuone Emmaus**

**Läsnä:**

Katriina Hallikainen (puheenjohtaja), Lauri Eskelinen, Hannu Hahto, Kaija Jerkku, Kaija Jääskeläinen, Anne Karhola, Risto Moisio, Kalle Mäki, Sari Papunen, Aarne Plukka, Timo Saarinen, Jouni Siirtola, Anne Vehmas, Riitta Vesanen (sihteeri)

**Poissa:**

Liisa Puronen

**Alkuhartaus**

Hartausvastuuvuorossa oli Timo Saarinen, joka oli mietiskellyt vuosituhannen vaihtumista ja sen mukanaan tuomia haasteita. Millainen suunnitelma Jumalalla on minun varalleni? Voisimmeko vain luottaa ja jättää murehtimisen vähemmälle, käyttää tervettä järkeä ja kuunnella Pyhän Hengen ääntä? Voimmeko suhtautua palvelutehtäväämme lahjana ja tehdä työtä niin kuin tekisimme sen Jumalalle? ”Rennosti ja tosissaan kohti juhlavuotta” – on puheenjohtajan motto. Rukoilimme yhdessä päättäen yhteen ääneen lausuttuun Isä Meidän – rukoukseen.

1. **Juhlavuosi**

* **Juhlamessu 12.4.:** Messutiimin kokouksessa 14.1.2020 käydään roolit ja sisällöt läpi. Tuomaspappi Katriina toivottaa messuvieraat tervetulleiksi. Risto Moision esittelyteksti Tuomaskirjettä varten hyväksyttiin. Juhlamessun Tuomaskuoroon kutsutaan mukaan laulamaan myös entisiä kuorolaisia, joita pyydetään ilmoittautumaan Elina Orjatsalolle. Messun jälkeen tarjotaan juhlakahvit.
* **Esite:** Juhlavuoden esitteen aineisto (messut, jatkot, Tuomasillat, jamit) on toimitettu Valpuri Tauriaiselle.
* **Tuotteet:**

Tuomasristi: tilaus on tehty viime kokouksessa sovitun mukaisesti

Matkaikoni: Kalle Mäki on toimittanut viime kokouksessa sovitun aineiston taittoa varten Valpuri Tauriaiselle

Postimerkki: Valma Mononen on ehdottanut Tuomas-postimerkkiä; tilataan koe-erä 50 kpl, hinta 2,50 €/kpl, kuva-aiheena Tuomas-krusifiksi. Postimerkkejä myydään juhlamessun myyntipisteessä ja esim. adventtimessussa. Kalle hoitaa tilauksen.

* **Tiedottaminen:**

Kutsukortti: Painatetaan kutsukortti (Avoimen kirkon 10-vuotisjuhlakutsun mallin mukainen). Kutsu lähetetään yhteistyötahoille (srk-neuvosto, kirkkoherrat, Pipliaseura, partiolaiset, KRIS Tampere jne). Alkuaikojen tuomasaktiiveille lähetetään kutsukortti. Työryhmä (Katriina/Kaija Je/Kaija Jä) kartoittaa kutsuttavat Tuomasrekisteristä. Anne Karhola laatii kutsukortista pdf-version, joka lähetetään sähköpostitse koko rekisterille ja julkaistaan nettisivuillamme. Kutsua jaetaan myös Facebookissa.

Silta-lehti: Työryhmä (Katriina/Anne Karhola/Aarne Plukka) sopii Silta-lehden kanssa mahdollisimman näkyvästä juhlamessun tiedottamisesta.

* **Kiitosjuhla:** Juhla toteutetaan viime kokouksessa esitettynä ajankohtana: **25.10.2020 klo 17** **Näsin salissa.** Jukka Salmiselta on luvassa elämänkaarikonsertti, jossa rakennetaan oman elämän alttari. Tilaisuus alkaa tarjoilulla. Timo Saarinen ilmoitti, että suunniteltu Pirkanmaan Musiikkiopiston 50-vuotisjuhlavuoteen liittyvä yhteislaulutilaisuus osuu samalla päivälle. Mikäli kyseinen tilaisuus voidaan järjestää esim. alkaen klo 15, tarjoutuu mahdollisuus osallistua sekä siihen että kiitosjuhlaan.
* **Hiljainen viikko:** Hiljaisen viikon maanantaille on suunnitteilla pysäkkejä rukousalttareineen keskustan alueelle, katettuun paikkaan (esim. Ratina, rautatieasema, Sokos). Paikalla olisi tarjolla keskustelu- ja rukousmahdollisuus; esirukouspyyntöjä voisi jättää Avoimen kirkon rukoushetkessä rukoiltavaksi. Pysäkeille tarvitaan 2 henkilöä päivystämään, puuristin kantoon 1 – 3 henkilöä. Liisa Puronen, Lauri Eskelinen, Aarne Plukka, Kalle Mäki, Risto Moisio ja Katriina ovat lupautuneet olemaan käytettävissä. Jokainen voi pyytää itselleen lisäksi työparin; väkeä tarvitaan kaikkiaan 20 henkeä.

1. **Kolehtikohteet 2020**

Kaija Jä on toimittanut vastuuryhmälle pohjaehdotuksen vuoden 2020 Tuomasmessujen kolehtikohteista. Ehdotus hyväksyttiin seuraavin muutoksin: 22.3. lattarimessu/Kari Salonen: kolehti luterilaisen maailmanliiton kautta Venezuelaan (yhteistyötä mm. Caritas-järjestön kanssa); juhlamessu 12.4: kolehti KUA/Naisten pankki, 26.2. tuhkakeskiviikon messu, kolehti KUA/katastrofirahasto, täsmennys: Syyria.

1. **Näky-ilta to 23.1.**

Anne K välitti vastuuryhmälle kutsun tiedottaja Eva Wäljaksen pitämään työpajaan 23.1.2020 klo 17 – 20 Ateenassa. Tilaisuudessa pohditaan Tuomasyhteisön tulevaisuutta ja näkyä, ajatuksena tiedotuksellisen ja viestinnällisen näkökulman kirkastaminen. Kutsu on välitetty vastuuryhmän lisäksi myös tukihenkilöille ja komeronhoitajille. Puheenjohtajan mielestä tämän kaltaisten tilaisuuksien järjestäminen pitäisi ensin käsitellä vastuuryhmässä. Tuomasyhteisön vuosikellossa helmikuun kohdalla mainittu näkypäivä peruutetaan.

1. **Vastuuryhmän kokousaikataulu**

Kaija Jä on laatinut pohjaehdotuksen vastuuryhmän kokousajankohdista loppuvuodeksi 2020. Myös alkuhartaus- ja kahvinkeittovastuut ovat listassa nähtävissä. Niiden osalta todettiin, että **jokainen kirjaa ylös omat vuoronsa ja estyneenä ollessaan vaihtaa vuoron jonkun toisen kanssa.** – Kokousaikatauluehdotus hyväksyttiin sellaisenaan. Hyväksyttiin myös Kaijan ehdotus **Tuomasväen kokouksen ajankohdasta: vastuuryhmän kokous 13.5. alkaen klo 16, Tuomasväen kokous alkaen klo 18.** Kokouksessa 11.3. puheenjohtajana on Kalle. Sihteerit Riitta ja Hannu ovat jakaneet vastuuvuorot keskenään.

**Vastuuryhmän kokoukset**

ti 11.2. klo 17

ke 11.3. klo 17, puheenjohtajana Kalle

ma 6.4. klo 17

ti 21.4. klo 17

ke 13.5. klo 16, Tuomasväen kokous klo 18

ma 8.6. klo 17

ti 18.8. klo 17

ke 23.9. klo 17

ma 19.10. klo 17

ti 17.11. klo 17

ke 16.12. klo 17

1. **Ehtoollisavustaja/sielunhoitokoulutus**

Koulutusta on tarjolla seuraavasti:

24.2. klo 17 Emmaus, Tunteet

11.5. klo 17 Emmaus, Syyllisyys ja häpeä

Molemmissa tilaisuuksissa kouluttajana on Katriina Hallikainen. Tilaisuudet on tarkoitettu Tuomasmessun ehtoollisavustajille, Palvelevan Puhelimen ja Avoimen kirkon päivystäjille sekä myös Aleksanterin kirkon ehtoollisavustajille.

Ennen Tuomasmessua 9.2., alkaen klo 15 Kalle ja Katriina järjestävät tehtävään perehdytyksen Tuomasmessun uusille ehtoollisavustajille. Uusia avustajia: Anne Vehmas, Kirsti Marttala, Varpu Lipponen; Risto kysyy Topi Pikkaraista; Sari Papunen kysyy Catarina Ståhle-Niemistä.

Rukouspalvelua ja öljyllä voitelua käsittelevä koulutus tullaan järjestämään lähiaikoina. Siihen osallistumista suositellaan lämpimästi myös pidempään palvelleille ehtoollisavustajille. Alttarikohtaamisesta on tullut palautetta, joten ohjeistusta on syytä tarkentaa. Koulutuksessa korostetaan myös vaitiolon merkitystä. Puheenjohtaja muistutti, että rukousavustajalla on mahdollisuus purkaa tilanteita jälkeenpäin hänen kanssaan. Hän korosti myös, että rukouspalvelijana ja öljyllä voitelijana toimiminen ovat ehtoollisavustajalle vapaehtoisia.

1. **Messujen musiikkiryhmät 2020**

Timo Saarinen on toimittanut vastuuryhmälle luettelon vuoden 2020 musiikkiryhmistä. Vierailevien ryhmien kohdalla on tärkeää, että messutiimit toimittavat biisilistat musiikkiryhmille riittävän hyvissä ajoin (esim. 17.5. messun Gospelkuoro Ilon musiikkivastaavalle, Eveliina Ylikoskelle jo maaliskuussa). – Tapahtumien yön messuun 6.8. on kysytty Samuli Edelmania; hän on käytettävissä vasta v. 2021. Timo kysyy seuraavaksi Ida Elinaa.

1. **Vuosikertomus 2019 (hahmotelma, toiminta ja talous)**

Puheenjohtaja valmistelee vuosikertomuksen, joka on jätettävä ensi viikon alussa. Messuja oli kaikkiaan 15, joiden keskimääräinen kävijämäärä oli 460. Kävijämäärän laskentatapaa on muutettu aiempaa todenmukaisemmaksi, joten messukohtainen kävijämäärä on 5 enemmän kuin vuonna 2018. Aiemmin on todettu, että mikäli kävijämäärä ei vähene, olemme tehneet hyvää työtä. Juhlavuoden tavoite onkin kävijämäärän lisääntyminen; tähän voimme vaikuttaa mainonnalla ja tiedottamisella. – Tuomasiltojen kävijämäärä oli keskimäärin 17 henkeä/tilaisuus. – Budjetti 2019 ylittyy hieman (1500 – 2000 €). – Katriina toimittaa vuosikertomuksen vastuuryhmälle kommentoitavaksi.

1. **Tilannekatsaukset**

* Rekisteri: Anne K ilmoitti, että hankaluutta tulee siitä, että kaikki messutiimiläiset eivät halua nimeään rekisteriin. Piplia-seuran messun kaikki tekijät, 78 henkeä, saatettiin onnistuneesti rekisteriin. Todettiin, että Riston ylläpitämää rekisteriä ei vielä saa poistaa.

Kärsivällisyyttä uuden rekisterin kanssa tarvitaan. Katriina tutustuu toimintoon; Anne K ja Kaija Jä kouluttavat ihmisiä ”vierihoitona”. Anne K pyrkii laatimaan yksinkertaisen manuaalin.

* Aleksanterin kirkon muutostyöt: 19.1. messussa harjoitellaan striimausta, joka käydään läpi 21.1. Jatkossa kaikki messut tullaan striimaamaan, mikä tuo muutosta Pispalan radion osalta.

1. **Vuoden 2021 messupäivät**

Viime kokouksessa käsiteltiin pohjaehdotusta vuoden 2021 messupäivistä:

24.1., 7.2., 17.2. tuhkamessu, 21.3., 4.4./5.4., 2.5., 23.5., 25.6. juhannusmessu, 5.8. tapahtumien yö, 29.8., 19.9., 10.10., 31.10., 28.11. adventti, 31.12. Tällöin jäi avoimeksi tammikuun ekumeenisen messun ajankohta, joka on vieläkin vahvistamatta (Anne K ilmoittaa). **2.5. messu vaihdetaan ajankohtaan 25.4. Pääsiäismessu on toisena pääsiäispäivänä, 5.4.**

1. **Muut asiat**

* Kaija Je: Jonna Mäkinen on ilmoittanut, että Lahden Tuomasmessusta tulee vieraita 9.2. messuun. Sovittiin, että Kaija Je pitää vieraille esittelyn alkaen klo 16 (Katriina on estynyt ehtoollisavustajakoulutuksen takia).
* Risto: Tuomaskirjeen painosmäärä? Sovittiin painosmääräksi 280, joista postitettavia 130 kpl, kirkkoon jaettavaksi 150 kpl, kokonaiskustannus 319,89 € + ALV.
* Timo tiedusteli, tehdäänkö käsiohjelma edelleen, vaikka laulut ja tekstit tulevat screenille? Tehdään siihen asti, kun remontti on valmis ja tekniikka kunnossa.
* Anne Vehmas: Mummon kammarilla näkö- ja kehitysvammaistyön diakoni Minna Ågren esitti, että heiltä voisi olla väkeä mukana eri tehtävissä jossain ensi vuoden Tuomasmessussa. Silloin kiinnitettäisiin erityistä huomiota messun esteettömyyteen (viittomakieli, lauluja pistekirjoituksella). – Asia esitetään Tiina Eskeliselle toteutettavaksi vuoden 2021 messussa.
* Hannu Hahto: Janne Siltanen on toivonut matkaa esim. Lahden Tuomasmessuun. Puheenjohtaja totesi, ettei voida toteuttaa vielä tänä vuonna.
* Askel-lehden Mari Teinilä on tiedustellut Askel-lehteen haastateltavia tamperelaisista tuomaista. Tarjolla on hengellisen ajattelijan haastattelupaikka, johon vastuuryhmä valitsi Lauri ja Tiina Eskelisen. Muut viisi ehdokasta haastatteluun ovat Sami Borg, Riitta Vesanen, Laura Karhola, Aarne Plukka ja Juha Nurmio. Viimeksi mainittu on kalustonhoitaja, yhteystiedot Kaija Jä. Timo Saarinen on ehdolla, mikäli haluavat haastatella musiikinjohtajaa.

1. **Kokouksen päätös**

Kokous päättyi klo 19.40.